
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 51 

29 Ιανουάριου 1997 



ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εμβαδού τριών χιλιά¬ 
δων οκτακόσιων πενήντα τριών κόμμα πέντε 
(3.853,5) τετρ. μέτρων στη θέση «Βίγλα» περιφέ¬ 
ρειας Κοινότητας Αγ. Ματθαίου Ν. Κέρκυρας — 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση της 92189/5939/15.10.1996 απόφα¬ 
σης του Υπουργού Περιβάλλοντος, Χωροταξίας και 
Δημοσίων Έργων» Αναστολή χορήγησης οικοδομι¬ 
κών αδειών και εκτέλεσης οικοδομικών εργασιών 
στην εντός του εγκεκριμένου ρυμοτομικού σχεδίου 
περιοχή «Ποσειδωνία» του Δήμου Κορίνθου (Ν. Κο¬ 


ρινθίας)» (Δ' 1243) . 2 

Έγκριση πολεοδομικής μελέτης του οικισμού Καρυ¬ 
διάς Ν. Πέλλας σε συνεχόμενη περιοχή, καθορισμός 
όρων δόμησης και τροποποίηση του ρυμοτομικού 
σχεδίου στο Ο.Τ. 27 . 3 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. ΔΔ/3351 /20.12.1996 (1) 

Κήρυξη αναδασωτέας έκτασης εμβαδού τριών χιλιάδων 
οκτακόσιων πενήντα τριών κόμμα πέντε (3.853,5) 
τετρ. μέτρων στη θέση «Βίγλα» περιφέρειας Κοινότη¬ 
τας Αγ. Ματθαίου Ν. Κέρκυρας. 

Η ΑΝΑΠΛ. ΠΕΡΙΦΕΡ. ΔΙΕΥΘΥΝΤΗ Ν. ΚΕΡΚΥΡΑΣ 
Έχοντας υπόψη: 

1. Τις διατάξεις του Ν. 3200/55 περί διοικ/κης αποκ/ 
σης όπως τροπ/κε και συμπλ/κε μεταγενέστερα με το 
Ν.Δ. 532/70. 

2. Το άρθρο 117 του Συντάγματος. 

3. Τις διατάξεις του Ν. 998/79 «Περί προστασίας των 
Δασών κλπ. και ειδικότερα α) του άρθρου 41 παρ. 1, β) του 
άρθρου 38 παρ. 1 και 2 γ) άρθρου 37. 

4. Τις διαταγές του Υπουργείου Γεωργίας: α) 160417/ 


1180/8.7.80, β) 182447/3049/24.9.80, γ) 164836/ 
3163/10.8,81, δ) 167606/3282/20.8.81. 

5. Το άρθρο 12 Ν. 2040/92 και το Ν. 2240/94 και Ν. 
2399/96. 

6. Την αριθμ. ΔΔ/3350/20.12.1996 πρόταση της Δ/ 
νσης Δασών Κέρκυρας με την οποία προτείνεται η κήρυξη 
της παραπάνω έκτασης ως αναδασωτέας επειδή κατα¬ 
στράφηκε η δασική βλάστηοη αποτελούμενη από κουμα¬ 
ριό, πουρνάρι, μυρτιά, σχοίνο και διάσπαρτα κυπαρίσσια 
από παράνομη εκχέρσωση που έγινε κατά το μήνα Νοέμ¬ 
βριο 1996 και διαπιστώθηκε στις 5.12.1996, αποφασί¬ 
ζουμε: 

Κηρύσσουμε αναδασωτέα, την παραπάνω δημόσια δα¬ 
σικού χαρακτήρα έκταση εμβαδού τριών χιλιάδων οκτακό¬ 
σιων πενήντα τριών κόμμα πέντε (3.853,5) τετρ. μέτρων 
που βρίσκεται στη θέση «Βίγλα» Κοινότητας Αγίου Ματ¬ 
θαίου Νομού Κέρκυρας, προσδιορίζεται από τα στοι¬ 
χεία: Α, Β, Γ,.θ, I, Α, και έχει όρια: 

Ανατολικά: Ελαιόκτημα. 

Δυτικά: Αγροτικός δρόμος και πέραν αυτού δασικού 
χαρ. έκταση κυπαρισσώνας. 

Βόρεια: Αγροτικός δρόμος και πέραν αυτού ελαιοκτή¬ 
ματα. 

Νότια: Αγροτικός δρόμος και πέραν αυτού δασικού χαρ. 
έκταση όπως φαίνεται στο συνημμένο διάγραμμα που 
αποτελεί αναπόσπαστο μέρος της απόφασης αυτής με 
σκοπό την επναδημιουργία με φυσική αναγέννηση της δα¬ 
σικής βλάστησης που καταστράφηκε αποτελούμενηςαπό 
κουμαριά, μυρτιά, πουρνάρι, σχοίνος, κυπαρίσσι και τον 
αποκλεισμό κάθε αλλαγής της μορφής και της χρήσης της 
έκτασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 20 Δεκεμβρίου 1996 

Με εντολή Γ ενικού Γ ραμματέα 
Περιφέρειας Ιονίων Νήσων 
Η Αναπλ. Περιφερειακού Διευθυντή 
ΖΑΧΑΡΕΝΙΑ ΒΟΥΛΓΑΡΗ-ΒΑΛΕΡΗ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 1481/311 (2) 

Τροποποίηση της 92189/5939/15.10.1996 απόφασης 
του Υπουργού Περιβάλλοντος, Χωροταξίας και Δημο¬ 
σίων Έργων» Αναστολή χορήγησης οικοδομικών 
αδειών και εκτέλεσης οικοδομικών εργασιών στην 
εντός του εγκεκριμένου ρυμοτομικού σχεδίου περιοχή 
«Ποσειδωνία» του Δήμου Κόρινθου (Ν. Κορινθίας)» (Δ' 
1243). 

0 ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του από 
17.7.1923 Ν.Δ/τος «Περί σχεδίων πόλεων κλπ.» (Α' 228), 
όπως μεταγενέστερα τροποποιήθηκαν και συμπληρώθη¬ 
καν. 

2. Τις διατάξεις του άρθρου 3 του Ν. 2242/1994 «Πολε¬ 
οδόμηση περιοχών δεύτερης κατοικίας σε Ζώνες Οικιστι¬ 
κού Ελέγχου κλπ. (Α' 162). 

3. Τις διατάξεις της παρ. 5 του άρθρου 12 του Ν. 1647/ 
1986 «Οργανισμός Κτηματολογίου και Χαρτογραφήσεων 
Ελλάδας (ΟΚΧΕ) και άλλες σχετικές διατάξεις» (Α' 141). 

4. Τις διατάξεις του άρθρου 29Α του Ν. 1558/1985, 
«Κυβέρνηση και Κυβερνητικά Όργανα» (Α' 137), όπως 
αυτό προστέθηκε με το άρθρο 27 του Ν. 2081/1992 (Α' 
154). 

5. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9). 

6. Το υπ’ αριθμ. 250/16.12.1996 της Δ/νσης Πολεοδο- 
μικού Σχεδιασμού. 

7. Το γεγονός ότι από τις κανονιστικές διατάξεις αυτής 


της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

Α. Η παράγραφος 1 της 92189/5939/15.10.1996 από¬ 
φασης του Υπουργού Περιβάλλοντος Χωροταξίας και Δη¬ 
μοσίων Έργων «Αναστολή χορήγησης οικοδομικών 
αδειών και εκτέλεσης οικοδομικών εργασιών στην εντός 
του εγκεκριμένου ρυμοτομικού σχεδίου περιοχή «Ποσει- 
δωνία» του δήμου Κορίνθου (ν. Κορινθίας)» (Δ' 1243) αντι¬ 
καθίσταται ως εξής: 

«1. α. Αναστέλλεται για ένα (1) ακόμη χρόνο η χορήγηση 
οικοδομικών αδειών στην εντός του εγκεκριμένου ρυμο¬ 
τομικού σχεδίου περιοχή «Ποσειδωνία» του δήμου Κορίν¬ 
θου (ν. Κορινθίας) στην οποία είχε επιβληθεί αναστολή με 
τις 9244/94/29.12.1994 (Δ' 1393) και 1866/4.8.1995 
(Δ' 615) αποφάσεις του Νομάρχη Κορινθίας. 

β. Αναστέλλεται για ένα (1) ακόμη χρόνο η εκτέλεση οι¬ 
κοδομικών εργασιών στην εντός του εγκεκριμένου ρυμο¬ 
τομικού σχεδίου περιοχή «Ποσειδωνία» του δήμου Κορίν¬ 
θου (ν. Κορινθίας) που εμπίπτει στην περιοχή στην οποία 
είχε επιβληθεί αναστολή με τις 9244/94/29.12.1994 (Δ' 
1393) και 1866/4.8.1995 (Δ' 615) αποφάσεις του Νο¬ 
μάρχη Κορινθίας, όπως αυτή φαίνεται περικλειόμενη με 
μαύρη διακεκομμένη γραμμή στο σχετικό πρωτότυπο διά¬ 
γραμμα σε κλίμακα 1 ’.ΙΟΟΟ που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με 
την 1481/1997 πράξη του και που αντίτυπό του σε φωτο¬ 
σμίκρυνση δημοσιεύεται με τη παρούσα απόφαση». 

Β. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 21 Ιανουάριου 1997 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. 10073 (3) 

Έγκριση πολεοδομικής μελέτης του οικισμού Καρυδιάς Ν. 

Πέλλας σε συνεχόμενη περιοχή, καθορισμός όρων δό¬ 
μησης και τροποποίηση του ρυμοτομικού σχεδίου στο 

Ο.Τ. 27. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν. 2218/94 (ΦΕΚ 90Α/94) «Ίδρυση 
Νομαρχιακής Αυτοδιοίκησης κλπ.». 

2. Την αριθμ. 25/31.3.95 (ΦΕΚ 365Β) απόφαση Ν.Σ. 
Πέλλας «περί Οργανισμού Οργάνωσης και Λειτουργίας 
της Νομαρχιακής Αυτ/σης Πέλλας και ειδικότερα το άρ¬ 
θρο 10 αυτής. 

3. Τις διατάξεις του από 2.4.1985 Π.Δ/τος (ΦΕΚ 
225Δ/85 «μεταβίβαση αρμοδιοτήτων στους Νομάρχες για 
την έγκριση και τροποποίηση ρυμοτομικών σχεδίων κα¬ 
θώς και των όρων και περιορισμών δόμησης αγροτικών οι¬ 
κισμών». 

4. Τις διατάξεις του από 20.8.85 Π.Δ/τος (ΦΕΚ 414 
Δ/85) πολεοδόμηση και επέκταση οικισμών της χώρας μέ¬ 
χρι 2000 κατοίκους. 

5. Τις διατάξεις του από 24.4.85 ΓΤ.Δ/τος (ΦΕΚ 181 
Δ/85) όπως τροποποιήθηκε και ισχύει. 

6. Τις διατάξεις του Ν. 1337/83 (ΦΕΚ 33Α) όπως τρο¬ 
ποποιήθηκε και ισχύει. 

7. Τις διατάξεις του Ν. 1577/1985 (ΦΕΚ 210 Δ/85) 
«Γενικός οικοδομικός κανονισμός». 

8. Το ρυμοτομικό σχέδιο Καρυδιάς που εγκρίθηκε με 
την αριθμ. 738/12.8.85 (ΦΕΚ 527/Δ/24.9.85) απόφαση 
Νομάρχη Πέλλας. 

9. Την αριθμ. 2674/1.7.86 (ΦΕΚ 825/Δ/12.9.86) για 
την οριοθέτηση του οικισμού. 

10. Την απόφαση του Νομάρχη Πέλλας με αριθμ. 
1596/87 (ΦΕΚ 71 ΟΔ/87) για τον καθορισμό ειδικών όρων 
δόμησης σε οικισμούς με πληθυσμό μέχρι 2000 κατοί¬ 
κους. 

11. Την απόφαση Α' Επιτροπής Απαλλοτριώσεων Ν. 
Πέλλας με αριθμ. 14/96. 

12. Την απόφαση του Κοινοτικού Συμβουλίου Καρυδιάς 
με αριθμ. 14/96. 

13. Την πράξη γνωμοδότησης του συμβουλίου Χωροτα¬ 
ξίας οικισμού & Περιβάλλοντος Ν. Πέλλας με αριθμ. 38/ 
21.8.96, αποφασίζουμε: 

Άρθρο Ιο 

Εγκρίνεται η πολεοδομική μελέτη οικισμού ΚΑΡΥΔΙΑΣ 
Ν. Πέλλας σε συνεχόμενη περιοχή με τον καθορισμό: 

- Οικοδομήσιμων χώρων (Ο.Τ.), 

- κοινοχρήστων χώρων, ήτοι οδών, χώρων πρασίνου, 

- κοινωφελών χώρων (γηπέδου), 


όπως οι παραπάνω ρυθμίσεις φαίνονται στο συνημμένο 
στην παρούσα απόφαση και θεωρημένο από την Δ/ντρια 
της Δ/νσης πολεοδομίας και Περιβάλλοντος της Ν.Α. 
Πέλλας με την από 17.12.96 πράξη της, σχετικό χρωματι¬ 
σμένο πρωτότυπο διάγραμμα σε κλίμακα 1:500. 

Άρθρο 2ο 

Εγκρίνεται η τροποποίηση του ρυμοτομικού σχεδίου 
ΚΑΡΥΔΙΑΣ στο Ο.Τ. 27 όπως φαίνεται στο παραπάνω διά¬ 
γραμμα του άρθρου 1 της παρούσας. 

Άρθρο 3ο 

Εγκρίνεται όπως διατυπώνεται στα επόμενα άρθρα ο 
πολεοδομικός κανονισμός της περιοχής όπου κατά το άρ¬ 
θρο 1 εγκρίνεται το σχέδιο. 

Άρθρο 4ο 

Όροι και περιορισμοί δόμησης. 

4.1. Ελάχιστα όρια αρτιότητας οικοπέδων. 

Ελάχιστο εμβαδόν πεντακόσια (500) τ.μ. 

Ελάχιστο πρόσωπο 14 μ. 

4.2. Κατά παρέκκλιση από την προηγούμενη παρά¬ 
γραφο θεωρούνται άρτια και οικοδομήσιμα τα οικόπεδα με 
όποιο εμβαδόν είχαν κατά την 3.5.85 ημέρα δημοσίευσης 
του από 24.4.85 Π.Δ. και πρόσωπο επτά (7) μ. 

4.3. Λοιποί γενικοί όροι δόμησης ορίζονται οι προβλε- 
πόμενοι από το Π.Δ. 24.4.85 (ΦΕΚ 181 Δ/85). 

4.4. Ειδικοί όροι δόμησης ορίζονται οι προβλεπόμενοι 
από την 1596/3.7.87 (ΦΕΚ 71 ΟΔ/87) απόφαση Νομάρχη 
Πέλλας. 

4.5. Στους οικοδομήσιμους χώρους επιτρέπονται χρή¬ 
σεις γενικής κατοικίας όπως προσδιορίζονται από το άρ¬ 
θρο 3 του απά 23.2.87 (ΦΕΚ 166Δ/87) Π.Δ./τος και αγρο¬ 
τικές αποθήκες. 

Άρθρο 5ο 

Από του κανονιστικού χαρακτήρα σκέλους της απόφα¬ 
σης αυτής δεν προκαλείται δαπάνη που επιβαρύνει τον 
κρατικό προϋπολογισμό ούτε τον προϋπολογισμό της Κοι¬ 
νότητας. 

Άρθρο 6ο 

Η ισχύς της παρούσας απόφασης αρχίζει από την ημέρα 
δημοσίευσης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με τα διαγράμματα του άρθρου 1. 

Έδεσσα, 17 Δεκεμβρίου 1996 

Ο Νομάρχης 

Γ. ΤΑΝΟΣ 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΠΕΛΛΑΣ ' 

ΔΝΣΗ ΠΟΛΕΟΔΟΜΙΑΣ ΚΑΙ ΠΕΡΙΒΑΛΛΟΝΤΟΣ 

ΕΓΚΡΙΣΗ ΠΟΛΕΟΔΟΜ1ΚΗΣ ΜΕΛΕΤΗΣ 
ΟΙΚΙΣΜΟΥ ΚΑΡΥΔΙΑΣ ΣΕ ΣΥ ΝΕ ΧΟΜΕΝΙ+-ΠΕΡΙΟΧΗ 
ΚΑΘΟΡΙΣΜΟΣ ΟΡΩΝ ΔΟΜΗΣΗΣ 
ΤΡΟΠΟΠΟΙΗΣΗ ΤΟΥ ΡΥΜΟΤΟΜΙΚΟΥ ΣΧΕΔΙΟΥ ΣΤΟ 
Ο.Τ. 27 

